विधा के स्तर पर लघुकथा को कहानी से पृथक् मानते हुए विष्णु जी भाषा को ही वह आधार मानते हैं,जिस पर कोई रचना लघुकथा हो सकती है। जैसे रेडियो नाटक और मंच नाटक की भाषा एक नहीं हो सकती वैसे ही कहानी और लघुकथा की भाषा एक नहीं हो सकती। लघुकथा की भाषा तो ऐसी होनी चाहिए जो थोड़े में बहुत कह सके। इसी प्रकार लघुकथा और कहानी के समापन में भी अन्तर है। कहानी की तुलना पूर्णता लिये होती है। वे मानते हैं कि लघुकथा का प्लॉट ही अलग है।